**KLAIPĖDOS RAJONO SAVIVALDYBĖS BIUDŽETINĖS ĮSTAIGOS KLAIPĖDOS R. LAPIŲ PAGRINDINĖS MOKYKLOS REORGANIZAVIMO, PRIJUNGIANT JĄ PRIE** **KLAIPĖDOS RAJONO SAVIVALDYBĖS BIUDŽETINĖS ĮSTAIGOS KLAIPĖDOS R. VĖŽAIČIŲ PAGRINDINĖS MOKYKLOS, SĄLYGŲ APRAŠAS**

**I SKYRIUS**

**BENDROSIOS NUOSTATOS**

1. Klaipėdos rajono savivaldybės biudžetinės įstaigos Klaipėdos r. Lapių pagrindinės mokyklos reorganizavimo, prijungiant ją prie Klaipėdos rajono savivaldybės biudžetinės įstaigos Klaipėdos r. Vėžaičių pagrindinės mokyklos, sąlygų aprašas (toliau – Reorganizavimo sąlygų aprašas) nustato Klaipėdos rajono savivaldybės biudžetinės įstaigos Klaipėdos r. Lapių pagrindinės mokyklos reorganizavimą, prijungiant ją prie Klaipėdos rajono savivaldybės biudžetinės įstaigos Klaipėdos r. Vėžaičių pagrindinės mokyklos.

2. Reorganizavimo sąlygų aprašas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos civilinio kodekso 2.97 straipsnio 3 dalimi, 2.99 straipsnio 1 ir 2 dalimis, Lietuvos Respublikos biudžetinių įstaigų įstatymo 14 straipsnio 6 dalimi, Lietuvos Respublikos švietimo įstatymo 44 straipsnio 6 dalimi, Klaipėdos rajono savivaldybės tarybos 2022 m. kovo 31 d. sprendimu Nr. T11-74 „Dėl Klaipėdos rajono savivaldybės bendrojo ugdymo mokyklų tinklo pertvarkos 2022–2026 metų bendrojo plano patvirtinimo“, Klaipėdos rajono savivaldybės 2022 m. balandžio 26 d. sprendimu Nr. T11-114 „Dėl sutikimo reorganizuoti biudžetinę įstaigą Klaipėdos r. Lapių pagrindinę mokyklą“.

**II SKYRIUS**

**REORGANIZAVIME DALYVAUJANTYS JURIDINIAI ASMENYS**

3. Reorganizuojamas juridinis asmuo:

3.1. pavadinimas – Klaipėdos r. Lapių pagrindinė mokykla;

3.2. teisinė forma – biudžetinė įstaiga;

3.3. buveinė – Žvelsos g. 13, LT-96200, Lapių k.;

3.4. juridinio asmens kodas – 191791237;

3.5. registras, kuriame kaupiami ir saugomi duomenys apie šią biudžetinę įstaigą – Juridinių asmenų registras.

4. Reorganizavime dalyvaujantis juridinis asmuo:

4.1. pavadinimas – Klaipėdos r. Vėžaičių pagrindinė mokykla

4.2. teisinė forma – biudžetinė įstaiga;

4.3. buveinė – Gargždų g. 28, LT-96216, Vėžaičių mstl.;

4.4. juridinio asmens kodas – 191793430;

4.5. registras, kuriame kaupiami ir saugomi duomenys apie šią biudžetinę įstaigą – Juridinių asmenų registras;

4.6. po reorganizavimo veiksiančios biudžetinės įstaigos savininko teises ir pareigas įgyvendinanti institucija – Klaipėdos rajono savivaldybės taryba.

**III SKYRIUS**

**REORGANIZAVIMO TIKSLAS, REORGANIZAVIMO BŪDAS, VEIKLĄ BAIGIANTI BIUDŽETINĖ ĮSTAIGA IR PO REORGANIZAVIMO VEIKSIANTI BIUDŽETINĖ ĮSTAIGA**

5. Reorganizavimo tikslas – optimizuoti švietimo paslaugas teikiančių Klaipėdos rajono savivaldybės biudžetinių įstaigų tinklą, jų valdymą ir veiklą, racionaliai ir tikslingai naudoti materialinius, finansinius ir specialistų išteklius.

6.Reorganizavimo būdas **–** jungimas, jungimo būdas – prijungimas.  Klaipėdos rajono savivaldybės biudžetinė įstaiga Lapių pagrindinė mokykla reorganizuojama prijungiant ją prie Klaipėdos rajono savivaldybės biudžetinės įstaigos Klaipėdos r. Vėžaičių pagrindinės mokyklos.

7. Po reorganizavimo veiklą baigianti biudžetinė įstaiga **–** Klaipėdos r. Lapių pagrindinė mokykla (Žvelsos g.13, LT-96200, Lapių k., juridinio asmens kodas – 191791237).

8. Po reorganizavimo veiksianti biudžetinė įstaiga – Klaipėdos rajono savivaldybės biudžetinė įstaiga Klaipėdos r. Vėžaičių pagrindinė mokykla (Gargždų g. 28, LT-96216, Vėžaičių mstl., juridinio asmens kodas – 191793430), kurios pavadinimas po reorganizavimo **–** Klaipėdos r. Vėžaičių pagrindinė mokykla. Juridinių asmenų registre registruojama tęsiančios veiklą Klaipėdos rajono savivaldybės biudžetinės įstaigos Klaipėdos r. Vėžaičių pagrindinės mokyklos nuostatų nauja redakcija.

9. Po reorganizavimo veiksiančio Klaipėdos rajono savivaldybės biudžetinės įstaigos Klaipėdos r. Vėžaičių pagrindinės mokyklos savininko teises ir pareigas įgyvendinanti institucija – Klaipėdos rajono savivaldybės taryba.

10. Data, nuo kurios veiklą baigiančios Klaipėdos r. Lapių pagrindinės mokyklos teisės ir pareigos pereina po reorganizavimo veiksiančiai Klaipėdos rajono savivaldybės biudžetinei įstaigai Klaipėdos r. Vėžaičių pagrindinei mokyklai – 2022 m. rugpjūčio 31 d., kai Juridinių asmenų registre įregistruojami po reorganizavimo veiksiančios įstaigos Klaipėdos rajono savivaldybės biudžetinės įstaigos Vėžaičių pagrindinės mokyklos naujos redakcijos nuostatai ir Juridinių asmenų registre išregistruojama po reorganizavimo pasibaigianti biudžetinė įstaiga **–** Klaipėdos r.Lapių pagrindinė mokykla.

**IV SKYRIUS**

**REORGANIZAVIMO ETAPAI, VYKDYTOJAI**

11. Reorganizavimą vykdo reorganizuojamo juridinio asmens – Klaipėdos rajono savivaldybės biudžetinės įstaigos Klaipėdos r. Lapių pagrindinės mokyklos – l. e. p. direktorius ir reorganizavime dalyvaujančio juridinio asmens – Klaipėdos rajono savivaldybės biudžetinės įstaigos Klaipėdos r. Vėžaičių pagrindinės mokyklos – direktorius. Reorganizavimo procedūrų pradžia – Reorganizavimo sąlygų aprašo viešo paskelbimo diena.

12. Apie Reorganizavimo sąlygų aprašo parengimą paskelbiama viešai vieną kartą Klaipėdos r. Lapių pagrindinės mokyklos, Klaipėdos r. Vėžaičių pagrindinės mokyklos, Klaipėdos rajono savivaldybės internetinėse svetainėse: [www.lapiumokykla.lt](http://www.lapiumokykla.lt), [www.vpm.vezaiciai.lt](http://www.vpm.vezaiciai.lt), [www.klaipedos-r.lt](http://www.klaipedos-r.lt) ir regioninėje spaudoje, ir pranešama raštu visiems kiekvienos įstaigos kreditoriams ne vėliau kaip iki 2022 m. gegužės 20 d. (atsakingi vykdytojai – Klaipėdos r. Lapių pagrindinės mokyklos l. e. p. direktorius ir Klaipėdos r. Vėžaičių pagrindinės mokyklos direktorius).

13. Reorganizavimo sąlygų aprašas ir kiti dokumentai, reikalingi reorganizuojamo juridinio asmens statusui įregistruoti, pateikiami Juridinių asmenų registrui ne vėliau kaip pirmą viešo paskelbimo apie reorganizavimo sąlygų parengimą dieną (atsakingi vykdytojai – Klaipėdos r. Lapių pagrindinės mokyklos l. e. p. direktorius ir Klaipėdos r. Vėžaičių pagrindinės mokyklos direktorius).

14. Klaipėdos rajono savivaldybės taryba ne anksčiau kaip praėjus 30 d. nuo Reorganizavimo sąlygų aprašo viešo paskelbimo, kai apie Reorganizavimo sąlygų aprašo parengimą paskelbta vieną kartą ir apie biudžetinės įstaigos reorganizavimo sąlygų aprašo parengimą raštu pranešta visiems kiekvienos biudžetinės įstaigos kreditoriams, priima sprendimą dėl Klaipėdos r. Lapių pagrindinės mokyklos reorganizavimo ir tvirtina Reorganizavimo sąlygų aprašą, po reorganizavimo veiksiančios Klaipėdos rajono savivaldybės biudžetinės įstaigos Klaipėdos r. Vėžaičių pagrindinės mokyklos nuostatus bei savininko teises ir pareigas įgyvendinančią instituciją.

15. Klaipėdos r. Lapių pagrindinės mokyklos l. e. p. direktorius teisės aktų nustatyta tvarka:

15.1. priėmus Savivaldybės tarybos sprendimą dėl Klaipėdos r. Lapių pagrindinės mokyklos reorganizavimo, ne vėliau kaip per penkias darbo dienas pateikia sprendimą Juridinių asmenų registrui;

15.2. ne vėliau kaip per mėnesį nuo sprendimo apie mokyklos reorganizavimo priėmimo dienos raštu informuoja Klaipėdos r. Lapių pagrindinės mokyklos ugdytinių tėvus (globėjus, rūpintojus);

15.3. vadovaudamasis Lietuvos Respublikos darbo kodeksu informuoja darbuotojus apie darbo sąlygų pasikeitimą nuo2022 m. rugsėjo 1 d. arba darbo sutarčių nutraukimą, rengia konsultacijas su Klaipėdos r. Lapių pagrindinės mokyklos darbuotojų atstovais dėl darbo sąlygų pasikeitimo ir (ar) galimo atleidimo iš darbo.

16. Lapių pagrindinėje mokykloje veikiančio struktūrinio padalinio, neturinčio atskiro juridinio asmens statuso, teikiančio trumpalaikę/ilgalaikę socialinę globą vaikams su negalia, vaikams, likusiems be tėvų globos, socialinę riziką patiriantiems vaikams, veikla nuo 2022 m. rugsėjo 1 d. Vėžaičių pagrindinėje mokykloje nevykdoma.

17. Klaipėdos rajono savivaldybės biudžetinės įstaigos Klaipėdos r. Vėžaičių pagrindinės mokyklos direktorius parengia po reorganizavimo veiksiančios Klaipėdos rajono savivaldybės biudžetinės įstaigos Klaipėdos r. Vėžaičių pagrindinės mokyklos nuostatus ir teikia juos tvirtinti Klaipėdos rajono savivaldybės tarybai.

18. Klaipėdos r. Lapių pagrindinės mokyklos darbuotojų darbo santykiai nuo 2022 m. rugsėjo 1 d.tęsiami Klaipėdos rajono savivaldybės biudžetinėje įstaigoje Klaipėdos r. Vėžaičių pagrindinėje mokykloje Lietuvos Respublikos darbo kodekso nustatyta tvarka. Klaipėdos r. Lapių pagrindinės mokyklos l. e. p. direktorius ir Klaipėdos r. Vėžaičių pagrindinės mokyklos direktorius sudaro susitarimą dėl darbuotojų perkėlimo.

19. Klaipėdos r. Lapių pagrindinės mokyklos l. e. p. direktoriui ir Klaipėdos r. Vėžaičių pagrindinės mokyklos direktoriui įspėjimus apie darbo sutarties sąlygų pasikeitimą ir (arba) darbo sutarties nutraukimą pasirašo Klaipėdos rajono savivaldybės meras.

20. Reorganizuojamos įstaigos Klaipėdos r. Lapių pagrindinės mokyklos l. e. p. direktorius sudaro įstaigos ilgalaikio ir trumpalaikio materialaus turto sąrašus, dokumentų sąrašus ir ne vėliau kaip 2022 m. rugpjūčio 31 d. teisės aktų nustatyta tvarka perduoda turtą ir dokumentus po reorganizacijos veiksiančiai įstaigai Klaipėdos rajono savivaldybės biudžetinei įstaigai Klaipėdos r. Vėžaičių pagrindinei mokyklai. Lapių pagrindinės mokyklos antspaudas ir spaudai, pasirašius turto ir dokumentų perdavimo ir priėmimo aktus, nustatyta tvarka sunaikinami. Visus būsimus Klaipėdos r. Lapių pagrindinės mokyklos įsipareigojimus perima Klaipėdos rajono savivaldybės biudžetinė įstaiga Klaipėdos r. Vėžaičių pagrindinė mokykla.

**V SKYRIUS**

**BAIGIAMOSIOS NUOSTATOS**

21. Reorganizavimo laikotarpiu Klaipėdos r. Lapių pagrindinės mokyklos l. e. p. direktorius ir Klaipėdos r. Vėžaičių pagrindinės mokyklos direktorius:

21.1. užtikrina nepertraukiamą įstaigų veiklą;

21.2. nepriima į darbą, nesuderinus su Klaipėdos rajono savivaldybės administracija, naujų darbuotojų.

22. Klaipėdos r. Lapių pagrindinei mokyklai įpareigojama sudaryti tik tuos sandorius, kurie būtini įstaigos veiklai užtikrinti iki reorganizavimo pabaigos, o juos sudarant, informuoti kitas sandorių šalis apie įstaigos reorganizavimą.

23. Reorganizavimas vykdomas iš reorganizuojamo juridinio asmens ir reorganizavime dalyvaujančio juridinio asmens patvirtintų biudžetinių asignavimų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klaipėdos r. Vėžaičių pagrindinės

mokyklos direktorė Dalia Baliutavičienė

Klaipėdos r. Lapių pagrindinės mokyklos

l. e. p. direktorė Roma Balsevičienė